PARLAMENTUL ROMÂNIEI

	  Comisia pentru agricultură, silvicultură, industrie alimentară şi servicii  specifice
	              Bucureşti, 24.09.2003

              Nr.24/358


 R A P O R T 
asupra propunerii legislative privind modificarea  Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997


Comisia pentru agricultură, silvicultură, industrie alimentară şi servicii specifice a fost sesizată în fond, spre dezbatere şi avizare, cu propunerea legislativă privind modificarea  Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997, transmisă cu adresa nr.146 din 17 martie 2003.


La întocmirea raportului, Comisia a avut în vedere avizul Consiliului Legislativ, avizul Comisiei pentru administraţie publică, amenajarea teritoriului şi echilibru ecologic şi Punctul de vedere al Guvernului.


Propunerea legislativă are ca obiect de reglementare modificarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997.


Propunerea legislativă privind modificarea Legii nr.1/2000 pentru reconstituirea dreptului de proprietate asupra terenurilor agricole şi celor forestiere, solicitate potrivit prevederilor Legii fondului funciar nr.18/1991 şi ale Legii nr.169/1997 face parte din categoria legilor organice, potrivit prevederilor art.72 din Constituţie.

La dezbaterea proiectului a participat ca invitaţi, în conformitate cu prevederile art.51 şi 52 din Regulamentul Camerei Deputaţilor domnul Adam Crciunescu – secretar de stat  în cadrul Ministerului Agriculturii, Alimentaţiei şi Pădurilor şi domnul Constatin Corduneanu – director în cadrul Regiei Naţionale a Pădurilor. 

La lucrările comisiei au fost prezenţi 32 de  deputaţi, membri ai comisiei.

Propunerea legislativă a fost respinsă, cu  6 voturi împotrivă, în şedinţa din 24.09.2003.


În urma dezbaterii, Comisia propune respingerea iniţiativei legislative pentru următoarele considerente:

1.  Reconstituirea dreptului de proprietate  pentru suprafeţele forestiere din pădurile grănicereşti a fost stabilită de legiuitor în mod special, luându-se în considerare particularităţile economice şi sociale ale formelor de exploatare anterioare trecerii terenurilor în proprietatea statului.

2. Considerarea ca nule de drept a titlurilor de proprietate eliberate, conform dispoziţiilor legale în vigoare, este în contradicţie cu principiul neretroactivităţii legii, cuprins în art.15 alin.(2) din Constituţia României. 

PREŞEDINTE,




SECRETAR,

Ioan BÂLDEA      



Victor NEAGU

Întocmit:    Consilier


      Anton Păştinaru

1
2

